สวัสดีครับ ผมมีอาการปวดบริเสณข้างอัณฑะครับ แต่ไม่มาก เป็นๆหายๆ ทีแรกมันเป็นช่วงเช้าผมก็ไม่ได้ดอะไรเพราะตอนนั้นไปเดินห้างตั้งแต่ 11โมง-4โมง เป็นไม่นานแล้วก็หายครับ แต่ตอนมืดก็กลับมาเป็นอีกผมเลยคิดว่าไม่ใช่ละ เลยลองคลําดูว่ามีก้อนอะไรรึป่าว ก็ไม่มี ไปจับก็ไม่เจ็บบ ขนาดก้เท่ากัน ปัสสะวะก็ปกติ เรื่องเกิดเมื่อวานนะครับ วันนี้ตื่นมาก็หายครับ แต่ผมก็ยังกังวลอยู่ควรไปพบแพทย์ดีมั้ยครับ กลัวเป็นอะไรร้ายแรง ผมอายุ 16 ครับ
สวัสดีค่ะ อาการปวดบริเวณอัณฑะนั้นอาจจะมีสาเหตุมาจากการมีลูกอัณฑะอักเสบจากการติดเชื้อ โดยมักจะมีอาการปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้ หรือการมีถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ และหากปล่อยให้มีการอักเสบจะมีอาการปวดรุนแรง หรือเป็นไส้เลื่อนโดยจะคลำได้ก้อนที่ขาหนีบร่วมด้วย หรือเป็นภาวะฉุกเฉินเช่น อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์ แต่มักจะปวดรุนแรงขึ้นเรื่อยๆไม่หายไปเองดังกล่าวมา หรืออาจเป็นแค่กล้ามเนื้อบริเวณดังกล่าวมีการตึงตัวเกินไปจากการใช้งานผิดท่าได้เช่นกันจึงแนะนำสังเกตอาการอย่างใกล้ชิด หากมีอาการปวดมากขึ้นกลับมาอีก มีอัณฑะปวด บวม แดง หรือคลำได้ก้อนชัดเจน ควรรีบไปพบแพทย์ค่ะ เบื้องต้นไม่ไปบีบหรือจับบริเวณดังกล่าวบ่อยๆ งดการออกกำลังกายหนักๆไปก่อน รับประทานยาแก้ปวดเพื่อบรรเทาอาการได้